Carlos Yulo

Carlos Edriel Poquiz Yulo (míbayit 16 ya ing Febrero 2000) métung yang Filipinong artistic gymnast. Ménikwá yang gintung medalla king floor exercise ampóng vault events king Pyálung a Olimpicong Pang-kaléldo ning 2024 king Paris (2024 Paris Summer Olympics). Ya ing múmúnang Filipino ampóng múmúnang lalaking gymnast ibat king mauli aslagang Asiang míka medalla king World Artistic Gymnastics Championships kapamílatan ning kayang ikwang tangsung medalla king floor exercise king  2018, ampó ing múmúnang Filipino ampóng mémalén ning mauli-aslagang Asiang ménikwang gintú king floor exercise king 2019. I Yulo ing pékamatagumpéng Filipinong gymnast king kasalésáyan, ing kadwang sínambut medalla ibat king Filipinas king Pyálung a Olimpico, ampó ing múmúnang sínambut maygit métung a gintung medalla king Olimpico.